गेवलां मेलआव बाहागो लानानै आसुनि दैदेनगिरि बिथाङा खौरांगिरिनि सिगाङाव आसुनि सोमोन्दै आरो आथिखाल आसामनि राजखान्थियारि थासारिनि सोमोन्दै बाथ्रा बुंथियो। बेजों लोगोसे मन्त्रि हिमन्त बिश्व सर्मानि सायाव गोख्रों रावजों सोंखारिनानै बुङो दि- लुइस बार्गार केलेंकारि, सारदा केलेंकारिजों लोबबा थानायनि थाखायनो बियो बेनि सायाव फंसेबो बहाथ्रा बुंनो हाया होननै अजद दैखाङो। बेनि अनगायैबो असम गन परिसद दोलोखौबो गोख्रों रावजों सोंखारिदों लुरिनज्योति गगैआ।